Starfsmenntunarsjóður embættismanna starfar á grundvelli reglna kjararáðs um starfskjör þar til annað hefur verið ákveðið . Samkvæmt reglum kjararáðs um almenn starfskjör , frá 17. nóvember 2015 , renna 0,92% af mánaðarlaunum þeirra sem eiga aðild að honum í starfsmenntunarsjóðinn . Markmið sjóðsins er að auka tækifæri þeirra sem aðild eiga að honum til framhalds - og endurmenntunar svo og tölvukaupa . Aðild að sjóðnum eiga embættismenn sem heyra undir úrskurð Kjararáðs ( aðrir en prestar ) og þeir starfsmenn ríkisins sem standa utan stéttarfélaga . Rétt á styrkjum úr sjóðnum öðlast sjóðfélagar um leið og ráðningarsamband hefst og lýkur 6 mánuðum eftir að því lýkur . Sjóðfélagar eiga rétt á styrkjum fyrstu sex mánuði í launalausu leyfi . Heimilt er að veita fagfélögum eða stofnunum sjóðfélaga styrki vegna námskeiða , ráðstefna eða fræðslu sem tengjast með beinum hætti starfsemi viðkomandi stofnana og stuðlar að starfsþróun sjóðfélaga . Sótt er um styrki á vefsíðu sjóðsins starfsmennt.is Hvað er styrkt ? Kostnaður umsækjanda við nám , námskeið , námsstefnur , ráðstefnur eða sambærilega þekkingaröflun , sem tengja má starfi hans og flokka má undir símenntun eða starfsþróun . Erlendur ferðakostnaður sem hlýst af framangreindu er einnig styrkhæfur . Greiddur er allt að helmingur kostnaðar vegna tölvukaupa . Tómstundanámskeið eru ekki styrkhæf . Fjárhæðir Hámarksupphæð styrkja til sjóðfélaga er 500.000 kr. á hverjum 24 mánuðum . Þó er styrkur vegna náms - og kynnisferða erlendis að hámarki 150.000 kr. á hverjum 24 mánuðum og styrkur vegna tölvukaupa er að hámarki 150.000 kr. á hverjum 36 mánuðum . Greiðslur Að jafnaði er greitt úr sjóðnum eftir að umsækjandi hefur gert grein fyrir útlögðum kostnaði með frumriti reikninga eða öðrum sannanlegum hætti . Ef styrksloforðs er ekki vitjað innan 6 mánaða frá dagsetningu tilkynningar sjóðsins til umsækjanda fellur styrkloforðið niður . Stjórn sjóðsins Í stjórn sjóðsins sitja tveir fulltrúar skipaðir af fjármála - og efnahagsráðherra . Annar þeirra gegnir jafnframt formennsku . Stjórn sjóðsins getur ráðið til sín starfsmann til að annast umsýslu umsókna , greiðslu styrkja og fundargerðir . Stjórn : Þórunn J. Hafstein , formaðurSverrir Jónsson Starfsmaður sjóðsins er Sigurlaug Bjarnadóttir Stjórn sjóðsins heldur fundi annan hvern mánuð að jafnaði , þar sem fjallað er um umsóknir sem bárust milli funda .